CELEX: C2005/171/33
Language: sk
Date: 2005-07-09 00:00:00
Title: Rozsudok Súdu prvého stupňa z 26. apríla 2005 vo veci T-431/03: Liam O'Bradaigh proti Komisii Európskych spoločenstiev (Verejná služba — Opätovné otvorenie vnútorného výberového konania — Nezapísanie do zoznamu úspešných kandidátov)

9.7.2005   
            
            
               SK
            
            
               Úradný vestník Európskej únie
            
            
               C 171/19
            
         
      ROZSUDOK SÚDU PRVÉHO STUPŇA
   
   z 26. apríla 2005
   vo veci T-431/03: Liam O'Bradaigh proti Komisii Európskych spoločenstiev (1)
   
   (Verejná služba - Opätovné otvorenie vnútorného výberového konania - Nezapísanie do zoznamu úspešných kandidátov)
   (2005/C 171/33)
   Jazyk konania: francúzština
   Vo veci T-431/03, Liam O'Bradaigh, dočasný zamestnanec Európskeho hospodárskeho a sociálneho výboru (EHSV), bydliskom v Mechelen (Belgicko), v zastúpení: J.-N. Louis, S. Orlandi, A. Coolen a E. Marchal, advokáti, ktorí si zvolili adresu na doručovanie v Luxemburgu, proti Komisii Európskych spoločenstiev (splnomocnení zástupcovia: J. Currall a H. Kraemer, ktorí si zvolili adresu na doručovanie v Luxemburgu), ktorej predmetom je návrh na zrušenie rozhodnutia výberovej komisie vnútorného výberového konania COM/TB/99, ktorým bola žalobcovi udelená za ústnu skúšku známka nepostačujúca na zápis jeho mena do zoznamu úspešných kandidátov vyhotoveného po ukončení tohto výberového konania, Súd prvého stupňa v zložení: samosudca J. Pirrung, tajomník: I. Natsinas, referent, vyhlásil 26. apríla 2005 rozsudok, ktorého výrok znie:
   
               1)
            
            
               Žaloba sa zamieta.
            
         
               2)
            
            
               Každý účastník konania znáša vlastné trovy.
            
         
      (1)  Ú. v. EÚ C 47, 21.2.2004.